FOR IMMEDIATE RELEASE

# FSP เปิดตัว Hydro PTM PRO 80 Plus® Platinum พาวเวอร์ซัพพลายซีรีส์ใหม่

## *ผิวด้านนอกเคลือบกันชื้น (Off-Wet) พร้อมบอดี้ระบายความร้อน ทนทานระดับเซิร์ฟเวอร์เกรด พร้อมรับประกัน 10 ปีเต็ม*

***29 กันยายน 2563, เถาหยวน, ไต้หวัน -*** FSP ผู้ผลิตพาวเวอร์ซัพพลายชั้นนำระดับโลก ได้ประกาศเปิดตัว FSP Hydro PTM PRO พาวเวอร์ซัพพลายใหม่ มีกำลังวัตต์ตั้งแต่ 650W ถึง 1200W ออกแบบมาสำหรับผู้ใช้เครื่องเวิร์กสเตชั่นตั้งแต่ระดับกลางจนถึงระดับท้อป อีกทั้งยังออกแบบให้สนับสนุนการทำงานร่วมกับกราฟิกการ์ด Nvidia RTX 3000 Series รุ่นล่าสุดอีกด้วย ซึ่งช่วยให้สามารถปลดปล่อยศักยภาพของฮาร์ดแวร์ได้เต็มที่ ขณะเดียวกันก็ยังคงความเงียบในการทำงาน

### การเคลือบผิวแบบ 'Off-Wet' อันเป็นเอกลักษณ์

จากประสบการณ์ในอุตสาหกรรมการผลิตที่ยาวนาน FSP Hyper PTM PRO ซีรีส์นี้ จึงได้ถูกสร้างขึ้นให้มีความทนทาน แม้ในสภาพแวดล้อมการทำงานที่เลวร้าย ผู้ใช้จึงมั่นใจได้ว่า อุปกรณ์จะทำงานได้อย่างมีความเสถียรและมีอายุการใช้งานที่ยาวนาน แม้คุณจะอัพเกรดเครื่องพีซีไปซักกี่รุ่นก็ตาม ผิวด้านนอกผ่านการเคลือบผิวแบบ 'Off-Wet' ในขณะที่ภายในใช้แผงวงจร PCB ที่เคลือบถึง 3 ชั้น ทั้งหมดนี้จึงมีส่วนช่วยป้องกันอุปกรณ์จากสภาพแวดล้อมที่เลวร้าย อาทิ เช่น ฝุ่น คราบเปื้อนต่างๆ และแม้แต่การทำงานในระดับความชื้นสัมพัทธ์ที่สูงถึง 95% ก็ป้องกันได้

### ประสิทธิภาพสูง มาตรฐานระดับเซิร์ฟเวอร์เกรด

Hydro PTM Pro นั้นได้รับการออกแบบให้มีคุณภาพระดับเดียวกับเซิร์ฟเวอร์เกรด โดยใช้ตัวเก็บประจุที่ทนอุณหภูมิถึง 105ºC ที่ผลิตจากประเทศญี่ปุ่นแท้ 100% ซึ่งมีอายุการทำงานที่ยาวนานกว่า และระหว่างแผงวงจรเมนบอร์ดหลักกับบอร์ดรองยังใช้การเชื่อมต่อผ่านบาร์ทองแดง เพื่อเพิ่มประสิทธิภาพในการแปลงพลังงาน นอกจากนี้ยังออกแบบระบบควบคุมการจ่ายไฟให้มีความแม่นยำมากขึ้น โดยสามารถจ่ายไฟให้กับโหลดได้แม่นยำระดับ +/- 1% สร้างความมั่นใจในเสถียรภาพของแรงดันไฟฟ้าไม่ว่าจะอยู่ในสถานการณ์ใดๆ ก็ตาม

Hydro PTM PRO สามารถจ่ายไฟได้เต็มวัตต์ ผ่านระบบจ่ายไฟแบบ 12V รางเดี่ยว ซึ่งเพียงพอสำหรับจ่ายไฟให้กับกราฟิกการ์ด Nvidia RTX 3000 ซีรี่ส์ ที่ต้องการไฟสูงสุดถึง 350W ขณะเดียวกัน ที่วงจรจ่ายไฟอิสระ 5V สามารถผลิตกระแสไฟฟ้าได้ถึง 3A เพื่อรองรับการใช้งานอุปกรณ์ที่หลากหลาย หรือสามารถใช้ชาร์จสมาร์ทโฟนได้อย่างรวดเร็ว แม้ว่าเครื่องพีซีจะปิดอยู่ก็ตาม

### บอดี้ที่ระบายความร้อนดีเยี่ยม พร้อมสวิทช์ควบคุมพัดลม ECO Fan

การออกแบบการกระจายความร้อนที่เป็นเอกลักษณ์ โดยจะนำความร้อนจากวงจรสวิตชิ่ง 12V ระบายไปทั่วทั้งบอดี้ภายนอก ทำให้สามารถระบายความร้อนได้อย่างมีประสิทธิภาพมากขึ้น พัดลมระบายความร้อนขนาดใหญ่ใช้แกนหมุนแบบฟลูอิดไดนามิกแบริ่งเกรดพรีเมี่ยม ให้เสียงรบกวนต่ำและอายุการใช้งานยาวนาน ในขณะที่ด้านหลังมีสวิตช์เปิดใช้งานโหมดกึ่งไร้พัดลม ซึ่งจะเปิดพัดลมให้ทำงานอัตโนมัติเมื่อโหลดภายในเกิน 30% เท่านั้น

### ประสิทธิภาพระดับ 80 Plus ® Platinum

Hydro PTM PRO ได้รับมาตรฐานการทำงานระดับ 80 Plus ® Platinum ซึ่งให้พลังงานอย่างมีประสิทธิภาพสูงสุดถึง 92% การออกแบบระบบจ่ายไฟ 12V แบบรางเดี่ยว ทำงานร่วมกับโมดูล DC-DC พร้อมระบบป้องกันกระแสไฟเกิน แรงดันไฟเกิน และอุณหภูมิสูง จึงมั่นใจได้ว่าพาวเวอร์ซัพพลายรุ่นนี้จะทำงานได้อย่างปลอดภัยและมีความเสถียรอย่างแน่นอน

### ใช้สายไฟแบบริบบอนถอดประกอบได้

การออกแบบให้ใช้สายไฟแบบโมดูลถอดประกอบได้ ช่วยลดความยุ่งยากในการติดตั้งและช่วยให้การประกอบเครื่องพีซีมีความเป็นระเบียบมากขึ้น เพราะใช้สายไฟเท่าที่จำเป็นเท่านั้น สายแบบริบบอนทำให้การเดินสายไปจุดต่างๆ ในเคสทำได้ง่าย กระชับ และเป็นระเบียบ ช่วยให้การไหลเวียนของอากาศภายในเคสมีประสิทธิภาพมากขึ้น สำหรับในรุ่น 850W, 1000W และ 1200W จะมีหัวต่อจ่ายไฟซีพียู (แบบ 8 + 4 พิน EPS) ที่รองรับกับการประกอบกับสเปกเครื่องระดับสูง อาทิ HEDT และเมนบอร์ดระดับเวิร์กสเตชัน ด้านข้างยังมีสติกเกอร์บอกรหัสสีต่างๆ ช่วยให้มืออาชีพด้านประกอบพีซีและเกมเมอร์สามารถจับคู่การออกแบบและสีเข้ากับเครื่องพีซีได้ง่ายขึ้นอีกด้วย

### รองรับการทำงานร่วมกับมาตรฐานล่าสุด

Hydro PTM PRO เป็นไปตามมาตรฐาน ATX12V v2.4 และ EPS12V v2.92 ล่าสุด ซึ่งสนับสนุนแพลตฟอร์มพีซีอินเทลรุ่นใหม่ล่าสุด

การปฏิบัติตามมาตรฐาน IEC 62368 ทำให้มั่นใจได้ถึงมาตรฐานความปลอดภัย FSP Group ได้อัพเกรดพาวเวอร์ซัพพลายรุ่นหลักๆ ซึ่งรวมถึง Hydro PTM PRO ให้เป็นมาตรฐานใหม่เพื่อเตรียมพร้อมสำหรับการเปลี่ยนแปลงกฎเกณฑ์ใหม่ๆ ที่จะเกิดขึ้นในอนาคต

### การวางจำหน่าย

FSP Hydro PTM PRO วางจำหน่ายแล้วทั่วโลก ในราคา MSRP:
[650W](https://www.fsplifestyle.com/en/product/HydroPTMPRO650W.html) : US$164.99
[750W](https://www.fsplifestyle.com/en/product/HydroPTMPRO750W.html) : US$189.99
[850W](https://www.fsplifestyle.com/en/product/HydroPTMPRO850W.html) : US$214.99
[1000W](https://www.fsplifestyle.com/en/product/HydroPTMPRO1000W.html) : US$249.99
[1200W](https://www.fsplifestyle.com/en/product/HydroPTMPRO1200W.html) : US$269.99

วีดีโอ: <https://youtu.be/8ArqzmLYBxE>

### สำหรับข้อมูลผลิตภัณฑ์เพิ่มเติมกรุณาเยี่ยมชม:

เว็บไซต์อย่างเป็นทางการของ FSP Group ที่: [www.fsp-group.com](http://www.fsp-group.com/)
เว็บไซต์ผลิตภัณฑ์ของ FSP Group ที่: [www.FSPLifestyle.com](http://www.fsplifestyle.com/)
บล็อก: [blog.fsp-group.com](http://blog.fsp-group.com/)
Facebook: [www.facebook.com/FSP.global](http://www.facebook.com/FSP.global)
LinkedIn: [www.linkedin.com/company/1842554](http://www.linkedin.com/company/1842554)

### เกี่ยวกับ FSP

FSP ก่อตั้งขึ้นในปี 1993 และเป็นหนึ่งในผู้ผลิตพาวเวอร์ซัพพลายชั้นนำของโลก กลุ่ม FSP (3015: ไต้หวัน) ตอบสนองความต้องการของผู้ใช้ที่หลากหลายในด้านพาวเวอร์ซัพพลายด้วยทีมงาน R&D ที่แข็งแกร่ง 400 คน รวมถึงกำลังการผลิตที่แข็งแกร่งและสายการผลิตที่ครอบคลุม อุปกรณ์พาวเวอร์ซัพพลายมากกว่า 562 รุ่นที่ได้รับการรับรองมาตรฐาน 80 PLUS ทำให้บริษัทเป็นผู้ผลิตอันดับหนึ่งของโลกที่มีผลิตภัณฑ์ที่ได้รับการรับรอง 80 PLUS มากที่สุด FSP ใช้เทคโนโลยีที่เป็นมิตรกับสิ่งแวดล้อมมากทึ่สุด จึงได้ผลิตภัณ์ที่ให้การปกป้องสภาพแวดล้อมและมีประสิทธิภาพที่ดีควบคู่กันไป เว็บไซต์ของ FSP Group: [www.fsp-group.com](http://www.fsp-group.com/)